Chapter 1

Chapter 2

Chapter 3

Chapter 4

Chapter 5

Chapter 6

Chapter 7

Chapter 8

Chapter 9

Chapter 10

Chapter 11

Chapter 12

Chapter 13

Chapter 14

Kgogo le legokodi e be e le bagwera. Ba be ba ngangišana ka mehla. Ka tšatši le lengwe ba ile ba gopola go bapala kgwele ya maoto gore ba kgone go bona gore nkgwete ke mang.

Ba ile ba ya lebaleng la kgwele ya maoto moo ba ilego ba thoma gona go bapala. Kgogo e be e le mafolofolo empa lekgokolodi le be le le mafolofolo ka go fetišiša.

Ba ile ba gopola go thoma ka go raga di penali. Mathomong lekgokolodi le ile la ba moswaradino. Kgogo e ile ya kora nno e tee fela. Ya ba go latela kgogo ka goba moswaradino.

Lekgokolodi le ile la raga kgwele gomme la kora. Lekgokolodi le ile la laola kgwele ka go e bea dinaong tša lona gomme la nweša. Lekgokodi la betha kgwele ka hlogo gomme la nweša. Legokolodi le ile la nweša dino tše hlano.

Gomme kgogo e ile ya kgopišega morago ga go lewa. Ka nnete e ile ya ba mofengwa wa go leša dihlong. Legokodi le ile la thoma go sega morago ga ge mogwera wa lona a befelwa.

Kgogo e ile ya befelwa mo e ilego ya bula molomo wa yona gagolo gomme ya metša legokolodi.

Ge kgogo e lebile gae, ya kopana le mmagwe legokolodi. "A ga se wa bona ngwana wa ka na?" gwa botšiša mmagwe legokolodi. Gomme kgogo ya se bolele selo. Empa mmagwe legokolodi a thoma go belaela.

Ke ge mmage legokolodi a e kwa lentšwana le lennyane le re, "Nthuse mma!" Mmagwe legokolodi a thoma go lebelela mathoko ka moka, a theeletša ka šedi. Lentšu leo le be le etšwa ka gare ga kgogo.

Mmagwe legokolodi o ile a goelela a re, "Šomiša maatla a gago ngwanaka!" Legokolodi le kgona go ntšha monkgo o makatšang le go sa be le tatšo e bose. Gomme kgogo ya thoma go lwala.

Kgogo e ile ya thoma go betola. Ya hlafuna le go metša. Ya ethimola le go gotlhola, ya gotlhola. Legokolodi le be le nyenyiša.

Kgogo e gotlhotše go fihlela e tshwa legokolodi. Mmago legokolodi le ngwana wa gagwe ba ile ba ile ba gagabela ka tlase ga mohlare go iphihla.

Go tloga tšatšing leo, kgogo le legokolodi ya ba manaba a magolo.

You are free to download, copy, translate or adapt this story and use the illustrations as long as you attribute in the following way: Winny Asara Author - Winny Asara
Translation - Bathokwa Educators
Illustration - Winny Asara
Language - Sepedi
Level - Longer paragraphs © African Storybook Initiative 2014
Creative Commons: Attribution 3.0
Source www.africanstorybook.org